armvectores/hy_wikipedia_2023 huggingface dataset:
Կրասնայա Պոլյանա (այլ կիրառումներ)

Կրասնայա Պոլյանա, կարող է վերաբերել՝


== Ուկրաինայի բնակավայրեր ==
Կրասնայա Պոլյանա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Կրասնայա Պոլյանա - գյուղ, Ուկրաինայի Խարկովի մարզի Զմիյովի շրջանում
Կրասնայա Պոլյանա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Կրասնայա Պոլյանա - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում


== Ռուսաստանի բնակավայրեր ==
Կրասնայա Պոլյանա - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Կրասնայա Պոլյանա - քաղաքատիպ ավան Ռուսաստանի Կիրովի մարզի Վյատկոպոլյանսկի շրջանի կազմում։
Կրասնայա Պոլյանա - խուտոր Ռուսաստանի Կրասնոդարի երկրամասի Արմավիրի քաղաքային օկրուգի կազմում։
Կրասնայա Պոլյանա - խուտոր Ռուսաստանի Կրասնոդարի երկրամասի Կուշչյովսկայայի շրջանի կազմում։
Կրասնայա Պոլյանա - քաղաքատիպ ավան Ռուսաստանի Կրասնոդարի երկրամասի Սոչիի քաղաքային օկրուգի կազմում։
Կրասնայա Պոլյանա - գյուղ Ռուսաստանի Ստավրոպոլի երկրամասի Իպատովոյի շրջանի կազմում։
Կրասնայա Պոլյանա - գյուղակ Ռուսաստանի Ռոստովի մարզի Ազովի շրջանում
Կրասնայա Պոլյանա - գյուղ Ռուսաստանի Դաշնության Ռոստովի մարզի Պեսչանոկոպսկի շրջանում
Լոգան շրջան (Նեբրասկա)

Անվան այլ կիրառումների համար տե՛ս՝ Լոգան շրջան (այլ կիրառումներ)Լոգան շրջան (անգլ.՝ Logan County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 774 մարդ (2010 թ. տվյալներով)։ Շրջկենտրոնն է Ստեպլտոն բնակավայրը։ Կազմավորվել է 1885 թ.։
Կալաչինսկի շրջան

Կալաչինսկի շրջան (ռուս.՝ Калачинский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Կալաչինսկ։


== Աշխարհագրություն ==
Շրջանի տարածքի մակերեսը կազմում է 2800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20727 մարդ։ Բնակչության խտությունը կազմում էր 7,4 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սանտորինիի ճոպանուղի

Սանտորինիի ճոպանուղի (հուն․՝ Λιμάνι Σαντορίνης), ճոպանուղի, որը գտնվում է Հունաստանի Սանտորինի կղզում։ Սանտորինիի ճոպանուղին հիմնադրված է 1979 թվականին՝ «Loula & Evangelos Nomikos Foundation» ընկերության տնօրեն, հույն նշանավոր նավարդյունաբերող Եվանգելոս Նոմիկոսի կողմից։ Վերջինս հոգացել է ճոպանուղու կառուցման և տեղադրման բոլոր ծախսերը։ Բացի ճոպանուղուց, Նիկոմոսը նաև մեծ ներդրումներ է կատարել Թիրա կղզում։ Նա միջնորդել է տեղացիների և զբոսաշրջիկների տեղափոխման խնդրի լուծմանը։
Սանտորինիի ճոպանուղին զբոսաշրջիկներին հնարավորություն է ընձեռնում 220 մետր բարձրությունից տեսնել կղզու համայնապատկերը։ Շինարարական աշխատանքներն իրականացրել է շվեյցարական «Doppelmayr Garaventa» հեղինակավոր ընկերությունն է, որը կառուցման համար օգտագործել է բացառապես ավստրիական մեխանիզմներ։
Մեկ ժամում Սանտորինիի ճոպանուղին կարող է տեղափոխել մոտ 1200 մարդու։ Ուղևորությունը տևում է երեք րոպե։


== Ծանոթագրություններ ==
Յուլիա Ֆրանկ

Յուլիա Ֆրանկ (գերմ.՝ Julia Franck, ծն. փետրվարի 20, 1970(1970-02-20)[…], Արևելյան Բեռլին, Արևելյան Գերմանիա), գերմանացի գրող։


== Կենսագրություն ==
Յուլիա Ֆրանկը ծնվել է 1970 թվականի փետրվարի 20-ին Արևելյան Բեռլինում՝ հեռուստատեսային ռեժիսոր Յուրգեն Զեմիշն և դերասանուհի Աննա Կատերինա Ֆրանկի ընտանիքում։ 1978 թվականին Յուլիան մոր և երեք քույրերի հետ միասին տեղափոխվում է Արևմտյան Բեռլին, ապա ԳՖՀ։ Նրանք բնակություն են հաստատում Ռենդսբուրգ քաղաքի մոտակայքում։ Յուլիա Ֆրանկը 1983 թվականին միայնակ վերադառնում է Բեռլին։ 1991 թվականին ավարտելով իր նախնական կրթությունը՝ Ֆրանկն ընդունվում է Բեռլինի ազատ համալսարան, որտեղ ուսումնասիրում է գերմանական գրականության պատմություն և փիլիսոփայություն։ Նա ճանապարհորդում է ԱՄՆ-ում, Մեքսիկայում և Գվատեմալայում։ Որոշ ժամանակ աշատում է Բեռլինի Sender Freies Berlin ռադիոհեռուստաընկերությունում՝ որպես գրական խմբագիր։ Այժմ իր երեխաների հետ բնակվում է Բեռլինում։ Նրա ստեղծագործությունները թարգմանվել են աշխարհի 34 լեզուներով, այդ թվում նաև հայերեն։


== Ստեղծագործություններ ==
1997 - «Նոր խոհարարը» (Der neue Koch.),
1999 - «Սիրելի ծառան» (Liebediener.),
2000 - «Վայրէջք փորի վրա» (Bauchlandung. Geschichten zum Anfassen.),
2003 - «Խարույկ» (Lagerfeuer.)
2007 - «Միջօրեի տիկինը» (Die Mittagsfrau.),
2009 - «Սահմանային անցում» (Grenzübergänge. Autoren aus Ost und West erinnern sich.),
2011 - «Մեջք մեջքի» (Rücken an Rücken.).


== Հայերեն թարգմանություն ==
Յուլիա Ֆրանկ, Միջօրեի տիկինը, թրգմ.՝ Գայանե Գինոսյան, Անտարես, Երևան, 2014։


== Գրականություն ==
Beim Schreiben ist man mit sich selbst allein. In: Wiebke Eden: Keine Angst vor großen Gefühlen. Berlin 2001, ISBN 3-596-15474-X.
Olga O. Kasaty: Interview mit Julia Franck in: Entgrenzungen. Vierzehn Autorengespräche. Edition Text und Kritik, München 2007, ISBN 978-3-88377-867-9.
Lyn Maren, Stuart Taberner (Hrsg.)։ Emerging German-Language Novelists of the Twenty-First Century. Camden House Rochester, New York 2011, ISBN 978-1-57113-421-9.
Alexandra Merley Hill: Playing House. Motherhood, Intimacy, and Domestic Spaces in Julia Franck's Fiction. Peter Lang Verlag, 2012, ISBN 978-3-0343-0767-3.
Corinna Schlicht und Eva Marsch (Hg.)։ Von Geschichten, die ausziehen, das Leben zu erkunden. Einblicke in Julia Francks Erzählwelten. Mit einem Interview mit Julia Franck(չաշխատող հղում) Duisburg: Universitätsverlag Rhein-Ruhr 2012, ISBN 978-3-942158-24-4.


== Արտաքին հղումներ ==
+1 ԳԻՐՔ. «Միջօրեի տիկինը». Յուլյա Ֆրանկ(հայ.)


== Ծանոթագրություններ ==
31

Այս հոդվածը 31 թվականի մասին է։ Տես նաև 31 թվի մասին հոդվածը։
31 թվական, ոչ նահանջ տարի, որն, ըստ Գրիգորյան օրացույցի, սկսվում է չորեքշաբթի օրը։ Այն մեր թվարկության 31-րդ տարին է, 1-ին հազարամյակի 31-րդ տարին, 1-ին դարի 31-րդ տարին, 1-ին դարի 4-րդ տասնամյակի 1-ին տարին, 30-ական թվականների 1-ին տարին։


== Դեպքեր ==


== Ծնունդներ ==


== Մահեր ==
Բրեդլի Սթիվեն Փերի

Բրեդլին Սթիվեն Փերի (անգլ.՝ Bradley Steven Perry նոյեմբերի 23, 1998(1998-11-23), Նյու Ջերսի, ԱՄՆ), ամերիկյան դերասան, որն հայտնի է Disneyի «Բռնվիր, Չարլի» սերիալից (Գեյբ Դանկանի դերով) և «Շարպեյի հիասքանչ արկածները» ֆիլմում (Ռոդջեր Էլիստոնի դերով)։ Այժմ Բրեդլին նկարահանվում է Disney XD ալիքի «Ամենակարող բուժակները» և «Ենթափորձայինները»  «Լավագույն հավաքական» (Կազայի դերով) նոր հեռուստասերիալներում։


== Կենսագրություն ==
Փերին ծնվել է 1998 թվականի նոյեմբերի 23–ին և ապրում է Հարավային Կալիֆոռնիայում իր ծնողների և երեք ավագ քույրերի հետ միասին։ Նա ստանում է տնային ուսուցում։ Ազատ ժամանակ խաղում է բեյսբոլի թիմում։ Պերրին New England Patriots ակումբի մոլի երկրպագու է։
Երբ զբաղված չէ աշխատանքով և դպրոցով, Պերրին իր ժամանակը տրամադրում է տարբեր բարեգործական ֆոնդերին, ներառյալ՝ «Mattel Children's Hospital»-ը, որն ապահովում է մանկական հիվանդություններով տառապող երեխաների բուժումը, խաղալիքներ երեխաների համար, որը նվիրված է Սուրբ ծննդի առիթով անապահով ընտանիքների երեխաներին խաղալիքներ նվիրաբերելուն և «Make-A-Wish Foundation»-ը, որը զբաղվում է կյանքի համար վտանգավոր հիվանդություններով տառապող երեխաների երազանքների իրականացմանը։


== Կարիերա ==
2007 թվականին՝ ութ տարեկան հասակում, Պերրին «Կոնորի ընտրությունը» և «Հրաշալի Մաքս» ֆիլմերում խաղացած ոչ մեծ դերերով սկսեց իր պրոֆեսիոնալ դերասանական կարիերան։ Հաջորդ տարի նա արեց իր հեռուստատեսային առաջին քայլերը որպես «Առանց հետքի» սերիալի հրավիրված աստղ։ Հաջորդ տարիների ընթացքում Պերրին շարունակել է հանդես գալ ոչ մեծ դերերով։
2010 թվականին «Բռնվիր Չարլի» սերիալում ստանում է գլխավոր դեր։ Սերիալում նա խաղում է խելացի ու խորամանկ Գեյբի դերը։ 2011 թվականին ստանում է գլխավոր դեր «Շարպեի փառահեղ արկածները» ֆիլմում։
2013 թվականին Բրեդլին գլխավոր դեր է ստանում է Disney XD ալիքի «Ամենակարող բժիշկները» սերիալում ։


== Անձնական կյանք ==
2014 թվականին հայտարարել է իր և երգչուհի, դերասանուհի Սաբրինա Քարփենթերի կապի մասին։ 2015 թվականին հայտարարվել է նրանց հարաբերությունների ավարտի մասին։


== Մրցանակներ ==


== Ծանոթագրություններ ==


== Արտաքին հղումներ ==
Բրեդլի Սթիվեն Փերի (անգլ.) Internet Movie Database կայքում
Բրեդլի Սթիվեն Փերի Թվիթթերում
Ուգո Տոկալի

Ուգո Տոկալի (իսպ.՝ Hugo Tocalli հունվարի 21, 1948(1948-01-21), Monte Buey, Մարկոս Խուարես շրջան, Կորդովա, Արգենտինա), արգենտինացի ֆուտբոլիստ, ավելի ուշ՝ մարզիչ։


== Կարիերան ==
Տոկալին իր կարիերան սկսել է 1970 թվականին "Դեպորտիվո Մորոն" ակումբում։ 1971 թվականին նա միացել է «Նուևա Չիկագո» ակումբին, որտեղ խաղացել է մինչև 1974 թվականը։ 1975 թվականին կայացել է նրա առաջին մուտքը Կիլմես, հետագայում տեղափոխվել է նաև 1977 թվականին։ Այս ակումբում Ուգոն լեգենդար արգենտինացի խաղացող Դիեգո Մարադոնայի խաղընկերն էր։ Տոկալին վերադարձել է "Կիլմես" ակումբը 1978-ին և դարցել մասնիկ այն թիմի, որը նույն թվականին հաղթել է մետրոպոլիտանոյի առաջնությունը։ Նա մնացել է ակումբում մինչև 1983 թվականը։ Մինչև կարերայի ավարտը խաղալով կարճ շրջաններ "Ունիոնի" (Santa Fe) և "Ատլանտայի" (Բուենոս-Այրես) կազմերում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Պրոֆիլը eurosport.co.uk կայքում
Ալեքսանդր Մնացականյան (այլ կիրառումներ)

Ալեքսանդր Մնացականյան անունը կարող է վերաբերել հետևյալ անձանց.

Ալեքսանդր Մնացականյան (1921 - 2004), Խորհրդային Միության հերոս, գեներալ-մայոր։
Ալեքսանդր Մնացականյան (կոմպոզիտոր) (1936 - 2013), կոմպոզիտոր։
Ալեքսանդր Մնացականյան (ամերիկահայ կամավորականների հրամանատար)՝ Առաջին համաշխարհային պատերազմի ժամանակ։
Սևերեկ

Սևերեկ, գյուղաքաղաք Արևմտյան Հայաստանում, Դիարբեքիրի նահանգում, Հայկական Տավրոսի լեոնաբազուկ Սևավերակի լեռների (այժմ՝ Կարաջադաղ) և Եփրատի միջև, Դիարբեքիր - Ուրֆա ճանապարհին։


== Աշխարհագրություն ==
Սևավերակում աճում են խաղողի ընտիր տեսակներ, նուռ, թուզ, սեխ և ձմերուկ։ Մերձակա անտառը հարուստ է ընկուզենու, կաղնու, պիստակենու, խնձորենու և տանձենու ծառերով։


== Պատմություն ==
1895 թվականին Սևավերակի հայերը նույնպես ենթարկվել են թուրքական կոտորածի ու կողոպուտի։ 1915 թվականին, Մեծ եղեռնի ժամանակ, հայերի զգալի մասը զոհվեց Սևավերակում և Ուրֆա տանող ճանապարհին։ Դեյր Էլ-Զոր աքսորվածներից փրկվեցին աննշան թվով մարդիկ։ Սևավերակում այժմ Թուրքիայի Ուրֆայի նահանգի Սիվերեք գավառի կենտրոնն է։


== Բնակչություն ==
Առաջին համաշխարհային պատերազմի նախօրեին Սևավերակը ուներ շուրջ 2500 հայ բնակիչ։


== Տնտեսություն ==
Բնակչությունը զբաղվում էր այգեգործությամբ, պարտիզպանությամբ, արհեստներով և առևտրով։


== Պատմամշակութային կառույցներ ==
Ունեին եկեղեցի և դպրոց։
Բիբիանո

Բաստիլիա  (իտալերեն՝ Bastiglia), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 8422 մարդ։ Բնակչության միջին խտությունը՝ 276 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 42031։ Հեռախոսային կոդը՝ 0522։


== Արտաքին հղումներ ==
Պաշտոնական կայք (իտալ.)
Թոմաս

Թոմաս (անգլերեն և գերմաներեն` Thomas)` ևրոպական ժողովուրդների մոտ տարածված հունական ծագումով անուն է։ 


== Կրողները ==


=== Ա ===
Թոմաս Անդերս (Thomas Anders, *1963 թ.)` գերմանացի երգիչ և երգերի հեղինակ


=== Բ ===
Թոմաս Բրաուն (Sir Thomas Browne, 1605-82 թթ.)` փիլիսոփա և բանաստեղծ


=== Գ ===
Թոմաս Գեյնսբորո (Thomas Gainsborough, 1727-88 թթ.)` անգլիացի նկարիչ


=== Դ ===
Թոմաս Դեքեր (Thomas Dekker, 1572-1632 թթ.)` անգլիացի դրամատուրգ


=== Է ===
Թոմաս Էդիսոն (Thomas Alva Edison, 1847-1931 թթ.)` ամերիկացի գիտնական և գյուտարար
Թոմաս Էլիոթ ԳՆՄ1948 (Thomas Stearns Eliot, 1888-1965 թթ.)` անգլա-ամերիկացի բանաստեղծ, արվեստի տեսաբան


=== Թ ===
Թոմաս Թրանսթրյոմեր ԳՆՄ2001 (Thomas Tranströmer, *1931 թ.)` շվեդ բանաստեղծ, հոգեբան և դաշնակահար


=== Հ ===
Թոմաս Հարդի (Thomas Hardy, 1840-1928 թթ.)` անգլիացի վիպասան և բանաստեղծ
Թոմաս Հեյվուդ (Thomas Heywood, 1574-1641 թթ.)` անգլիացի դրամատուրգ

Թոմաս Հեքսլի (Thomas Huxley, 1825-95 թթ.)` Չարլզ Դարվինի տեսության տարածողն ու հետևորդը
Թոմաս Հոբս (Thomas Hobbues, 1588-1679 թթ.)` անգլիացի փիլիսոփա և գրող
Թոմաս Հուդ (Thomas Hood, 1799-1845 թթ.)` անգլիացի բանաստեղծ


=== Մ ===
Թոմաս Մալթուս (Thomas Robert Malthus, 1766-1834 թթ.)` անգլիացի տնտեսագետ քահանա
Թոմաս Ման ԳՆՄ1929 (Paul Thomas Mann, 1875-1955 թթ.)` գերմանացի գրող
Թոմաս Մյուլեր (Thomas Müller, *1989 թ.)` գերմանացի ֆուտբոլիստ
Թոմաս Մյունցեր (Thomas Müntzer, մոտ.1430-1525 թթ.)` գերմանացի հեղափոխական
Թոմաս Մոր (Sir Thomas More, 1478-1535 թթ.)` անգլիացի մտածող, գրող և քաղաքական գործիչ
Թոմաս Մորգան ՆՄ1933 (Thomas Hunt Morgan, 1866-1945 թթ.)` ամերիկացի կենսաբան
Թոմաս Մուր (Thomas Moore, 1779-1852 թթ.)` անգլիացի բանաստեղծ


=== Յ ===
Թոմաս Յունգ (Thomas Young, 1773-1829 թթ.)` անգլիացի գիտնական


=== Ն ===
Թոմաս Նեվերգրին (Thomas N'evergreen, *1969 թ.Օրհու,Դանիա)` դանիացի երգիչ


=== Շ ===
Թոմաս Շելլինգ ՆՄ2005 (Thomas Crombie Schelling, *1921 թ.)` ամերիկացի տնտեսագետ
Թոմաս Շվեդկաուսկաս (Thomas Švedkauskas, *1994 թ.)` լիտվացի դարբասապահ


=== Ջ ===
Թոմաս Ջեֆերսոն (Thomas Jefferson, 1743-1826 թ.)` ամերիկացի քաղաքական գործիչ


=== Ս ===
Թոմաս Սարջենթ ՆՄ2011 (Thomas J.Sargent, *1943 թ.Փասադենա)` ամերիկացի տնտեսագետ


=== Վ ===
Թոմաս դե Վաալ (Thomas de Waal, *1966 թ.Նոթինգհեմ,Անգլիա)` բրիտանացի լրագրող և գրող
Թոմաս Վերմալեն (Thomas Vermaelen, *1985 թ.)` բելգիացի ֆուտբոլիստ
Թոմաս Վուլֆ (Thomas Clayton Wolfe, 1900-38 թթ.)` ամերիկացի գրող
Թոմաս Վուդրո Վիլսոն ԱՄՆ 38-րդ նախագահ(1913-24թթ.) (Thomas Woodrow Wilson, 1856-1924 թթ.)` ամերիկացի քաղաքական գործիչ


=== Ք ===
Թոմաս Քարլայլ (Thomas Carlyle, 1795-1881 թթ.)` անգլիացի գրող փիլիսոփա, պատմաբան և գրականագետ


== Որպես ազգանուն ==
Այզիա Թոմաս (Isiah Lord Thomas, *1961 թ.)` ամերիկացի նախկին բասկետբոլիստ, հետագայում` մարզիչ
Մայքլ Թիլսոն Թոմաս (Michael Tilson Thomas, *1944 թ.)` դաշնակահար, դիրիժոր և կոմպոզիտոր
Նորման Թոմաս (Norman G.Thomas, *1944 թ.)` ամերիկացի աստղագետ


== Տե'ս նաև` ==
Ծեր Թոմաս
Թոմ


== Ծանոթագրություններ ==
Յուրկովշչինա (այլ կիրառումներ)

Յուրկովշչինա, կարող է վերաբերել՝

Յուրկովշչինա - գյուղ Ուկրաինայի Չեռնիգովի մարզի Բորզնայի շրջանում
Յուրկովշչինա - գյուղ Ռուսաստանի Սմոլենսկի մարզի Խիսլավիչսկի շրջանի կազմում
Ժաուադ Շիգեր

Ժաուադ Շիգեր (ֆր.՝ Jaoid Chiguer; օգոստոսի 11, 1985(1985-08-11), Տրուա, Շամպան — Արդեն - հունվարի 25, 2021(2021-01-25), Ռոզիեռ պրե Տրուա), ֆրանսիացի բռնցքամարտիկ։ Հանդես է եկել կիսամիջին քաշային կարգում։ 2000-ական թվականների երկրորդական կեսերին հանդես է եկել Ֆրանսիայի դրոշի տակ։ Եվրոպայի առաջնության բրոնզե մեդալակիր, Պեկինի ամառային օլիմպիական խաղերի մասնակից։ 2012-2014 թվականներին հանդես է եկել պրոֆեսիոնալ ռինգում։


== Կենսագրություն ==
Ժաուադ Շիգերը ծնվել է 1985 թվականի օգոստոսի 11-ին Ֆրանսիայի Օբ գավառի Տուա քաղաքում։ Սպորտային կարիերան սկսել է Նուզոնվիլ համայնքի մարզական ակումբում։


=== Սիրողական բռնցքամարտ ===
Առաջին անգամ ներկայացել է 2005 թվականին՝ նվաճելով Ֆրանսիայի առաջնության արծաթե մեդալ։ Եզրափակիչ փուլում զիջել է կիսամիջին քաշային կարգում աշխարհի բազմակի չեմպիոն Կսավյե Նոելյուին։ Դառնալով Ֆրանսիայի հավաքականի անդամ, սկսել է հաճախակի ելույթներ ունենալ միջազգային մրցաշրջաններում։ Կոպենհագենի առաջնությունների ժամանակ բազմիցս արժանացել է արծաթե մեդալների։
2006 թվականին Ֆրանսիայի ազգային հավաքականի կազմում նորից արժանացել է արծաթե մեդալի։ Այս անգամ էլ նա եզրափակչում պարտություն է կրել Ալեքսիս Վաստինից։ Մասնակցել է Պլովդիվի Եվրոպայի առաջնությանը։ Սակայն որևէ լուրջ հաջողություն չի գրանցել։
2008 թվականի Լիվերպուլում կայացած Եվրոպայի առաջնության ժամանակ կիսաեզրափակչում պարտություն է կրել Գերմանիան ներկայացնող բռնցքամարտիկ Ջեք Կուլկայուից և նվաճել բրոնզե մեդալ։ Պեսկարայում կայացած եվրոպական օլիմպիական առաջին որակավորման փուլի 1/8 եզրափակչում պարտվել է ուկրաինացի Ալեքսանդր Ստրեցկիին։ Սակայն Աթենքում կայացած երկրորդ որակավորման փուլում կարողացել է առաջ անցնել իր բոլոր մրցակիցներից, այդ թվում՝ Անդրեյ Բալանովից և զբաղեցնել առաջին հորիզոնականը։ Այս հաղթանակի շնորհիվ նրան հաջողվել է Պեկինի ամառային օլիմպիական խաղերում ձեռք բերել երկիրը ներկայացնելու իրավունքը։ Մեկնարկային փուլում հաղթել է Թուրքմենստանի ներկայացուցիչ Ալիասկեր Բաշիրովին։ Երկրորդ փուլում 3:8 հաշվով պարտվել է ուզբեկ բռնցքամարտիկ Դիլշոդ Մահմուդին։
Օլիմպիական խաղերից հետո Շիգերը մի որոշ ժամանակ շարունակել է իր գործունեությունը ծավալել Ֆրանսիայի ազգային հավաքականի կազմում և մասնակցել խոշոր միջազգային օլիմպիադաների։ 2009 թվականին դարձել է ֆրանսիական հավաքականի արծաթե մեդալակիր, մասնակցել Օդեսայում կայացած Եվրամիության առաջնությանը և Միլանում կայացած աշխարհի առաջնությանը, որտեղ 1/16 եզրափակչում պարտություն է կրել Անդրեյ Զամկովոյից։


=== Պրոֆեսիոնալ կարիերա ===
2012-2014 թվականներին պրոֆեսիոնալ բռնցքամարտում անց է կացրել յոթ հանդիպում։ Հաղթել է իր բոլոր հակառակորդներին։ Դրանից հետո չի շարունակել պրոֆեսիոնալ կարիերան։


== Մահ ==
Մահացել է 2021 թվականի հունվարի 25-ին սրտամկանի ինֆարկտից։


== Ծանոթագրություններ ==


== Արտաքին հղումներ ==
Ժաուադ Շիգեր(անգլ.) — պրոֆեսիոնալ մենամարտերի վիճակագրություն BoxRec կայքում։
Ժաուադ Շիգեր – օլիմպիական վիճակագրությունը Sports-Reference.com կայքում (անգլ.)
2nd Qualifier
Sports-reference.com profile
Լաշե (Խարագաուլի շրջան)

Լաշե (վրաց.՝ ლაშე), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Խարագաուլից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 395 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Պարիս

Անվան այլ կիրառումների համար տե՛ս՝ Պարիս (այլ կիրառումներ)
Պարիս (հին հունարեն՝ Πάρις), Հոմերոսի «Իլիական» դյուցազներգության հերոս։ Տրոյայի Պրիամոս թագավորի և Հեկաբեի որդին։ Ծնվելուց հետո ծնողները նրան նետել են անտառի թավուտը (Իդա լեռան վրա), որովհետև ըստ պատգամախոսի գուշակության, նա դառնալու էր Տրոյայի կործանման պատճառը։ Սկզբում Պարիսին սնել է արջը, այնուհետև հովիվների խնամքի ներքո հասակ առնելով՝ կարգվել է թագավորական հովիվ։ Զևսի ընտրությամբ եղել է Հերա, Աթենաս և Աֆրոդիտե դիցուհիների միջև վեճի դատավորը, ոսկե կռվախնձորը տալով Աֆրոդիտեին՝ նրան ճանաչել է ամենագեղեցիկը։ Այնուհետև դիցուհին ամենուր հովանավորել է նրան, օգնել է առևանգել Հեղինեին (Սպարտայի Մենելայոս թագավորի կնոջը), որը և առիթ է ծառայել Տրոյական պատերազմի համար։ Պատերազմի վերջում Պարիսը սպանել է Աքիլլեսին, իսկ ինքը զոհվել Փիլոկտետեսի թունավոր նետից։ Անտիկ արվեստում Պարիսը պատկերված է որպես գեղեցիկ պատանի՝ փռյուգիական բնորոշ գդակով։ Պարիսի կերպարն արտացոլված է նաև նոր ժամանակների արվեստում (Լուկա Կրանախ, Պիտեր Պաուլ Ռուբենս, Անտուան Վատտո և այլն)։
Ալեքսանդր Թալալյան

Ալեքսանդր Անդրանիկի Թալալյան (սեպտեմբերի 17, 1928(1928-09-17), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 9, 2016(2016-08-09), Երևան, Հայաստան), հայ մաթեմատիկոս, ֆիզիկա-մաթեմատիկական գիտությունների դոկտոր (1962), պրոֆեսոր (1965), ՀՀ Գիտությունների Ազգային Ակադեմիայի ակադեմիկոս (1994, թղթակից անդամ՝ 1965)։ Հիմնական հետազոտությունների բնագավառներն են հարմոնիկ անալիզ, օրթոգոնալ և եռանկյունաչափական շարքեր։


== Կենսագրություն ==
Ծնվել է Շիրակի շրջանի Գետք գյուղում (Հայկական ԽՍՀ)։ 1946-1951 թվականներին սովորել է Երևանի պետական համալսարանի ֆիզիկայի և մաթեմատիկայի ֆակուլտետում։ 1952 թվականին, որպես ասպիրանտ ընդունվել է Վ. Ստեկլովի անվան մաթեմատիկական ինստիտուտ։ 1956 թվականին հայտնի ռուս մաթեմատիկոս Դ. Մենշովի ղեկավարությամբ պաշտպանել է թեկնածուական թեզը, որը վերաբերում էր օրթոգոնալ շարքերի զուգամիտությանը։ 1956 թվականից աշխատել է Հայաստանի Հանրապետության Գիտությունների Ազգային Ակադեմիայի մաթեմատիկայի ինստիտուտում։ 1991-1997 թթ. զբաղեցրել է ինստիտուտի տնօրենի պաշտոնը, 1971 թվականից ղեկավարել է Մաթեմատիկայի ինստիտուտի Իրական անալիզի բաժանմունքը։ 1966-1968, 1970-1973 և 1988-1991 թվականներին եղել է ԵՊՀ մաթեմատիկայի և մեխանիկայի ֆակուլտետի դեկան։


== Պարգևներ ==
Անանիա Շիրակացու մեդալ, 2003


== Երկեր ==
Представление измеримых функций рядами, 1960.
О системах, ряды по которым представляют функции классов, 1969.
Об аппроксимационных свойствах некоторых неполных систем, 1981.
О связи свойств полноты и безусловной сходимости для ортогональных систем , 1982.
О единственности кратных тригонометрических рядов, 1987.
О некоторых свойствах единственности кратных тригонометрических рядов и гармонических функций, 1988.
Некоторые вопросы единственности кратных рядов по системе Хаара и тригонометрической системе, 1989.


== Ծանոթագրություններ ==


== Հղումներ ==
Ալեքսանդր Թալայանը մաթեմատիկական տոհմածառ նախագծում
Ալեքսանդր Թալայանի անձնական էջ
Մեննիկու (գյուղ, Մյառյամաա շրջան)

Անվան այլ կիրառումների համար տե՛ս՝ ՄեննիկուՄեննիկու (էստ․՝ Männiku), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եղիազար Լազարյան

Անվան այլ կիրառումների համար տե՛ս՝ Լազարյան (այլ կիրառումներ)Աղազար Նազարեթի Լազարյան (1788 կամ փետրվարի 17, 1797(1797-02-17), Մոսկվա, Ռուսական կայսրություն - 1870 կամ հոկտեմբերի 14, 1871(1871-10-14), Ռուսաստան և Բրյուսել, Բելգիա), ռուսական բանակի գնդապետ էր, հայ ազգային ազատագրական շարժման գործիչ, 1828 թվականի պարսկահայերի գաղթի կազմակերպիչներից։


== Գործունեությունը ==
1814 թվականից ծառայել է ցարի թիկնապահ գվարդիական հեծյալ գնդում։ 1827 թվականի հոկտեմբերին մասնակցել է Ատրպատականի և Թավրիզի գրավմանը, Եղել Թավրիզի պարետ, մասնակցել Դեհկարխանի և Թուրքմենչայի հաշտության բանակցություններին։ 1828 թվականի փետրվարին Պասկեվիչը Լազարյանին նշանակել է պարսկահայերի գաղթի հանձնաժողովի պետ։ 1828-1829 թվականներին այդ հանձնաժողովը Ատրպատականից Հայկական մարզ ու Արցախ գաղթեցրեց ավելի քան 50 հազար (8249 ընտանիք) հայ։ Դրա համար նա պարգևատրվել է Ս. Աննայի 2-րդ աստիճանի շքանշանով։ Ներսես Աշտարակեցու աքսորվելուց (1828) հետո Լազարյանը հայկական աշխարհազոր ստեղծելու և հայկական պետականությունը վերականգնելու մեղադրանքով արտաքսվել է Կովկասից։ Վերադառնալով Պետերբուրգ՝ Լազարյանը թողել է զինվորական ծառայությունը։ 1830 թվականին պարգևատրվել է Առյուծ և Արև պարսկական շքանշանով։


== Տես նաև ==
Լազարյան (այլ կիրառումներ)
Ջոզեֆ Գիլգան

Ջոզեֆ Ուիլյամ «Ջո» Գիլգան (անգլ.՝ Joseph William Gilgun, մարտի 9, 1984(1984-03-09), Չորլի, Լանկաշիր, Լանկաշիր, Անգլիա, Միացյալ Թագավորություն), բրիտանական դերասան, հայտնի է մի շարք դերերով, ինչպիսիք են Վուդին՝ «Սա Անգլիան է» ֆիլմում, Ռուդին՝ «Թափթփուկները» սերիալում, Քեսսիդին՝ «Քարոզիչը» սերիալում։ Մեծ Բրիտանիայում նար հայտնի է, որպես Էլի Դինգլի դերի կատարող՝ «Էմմերդեյլ» հեռուստասերիալում, որը նկարահանվում էր 1972 թվականից մինչև 2014 թվականը։


== Կենսագրություն ==


=== Ընտանիք ===
Նրա ծնողները Ջուդիթ և Էնդրյու Գիլգաններն են։ Նա ունի երկու կրտսեր քույրեր. Ջեննի և Ռոզ։


=== Ուսում և կարիերա ===
Ջոզեֆը սովորում էր Ռիվինգթոնի տարրական դպրոցում և Սոութլենդս միջնակարգ դպրոցում։ Նաև սովորում էր Լեյն Ջոնսոնի թատերական ուսումնարանում։ Դրամայի դասընթացները նա սկսել է հաճախել ու տարեկանից, հետևելով մանկավարժ-հոգեբանների խորհրդին։ Խորհուրդը պայմանավորված էր նրանով, որ Ջոզեֆը հիվանդ էր դիսլեքսիայով և ՈւՊՀՀ-ով, ինչի պատճառով նա տառապում է ու ասում է, որ դա «իր կյանքի ամենամեծ ցավն է»։ Սակայն Ջոզեֆին հաջողվում է հաղթահարել իրեն հիվանդությանը։ Ութ տարեկան հասակում, Գիլգանը ստացել է իր առաջին դերը «Թագադրման փողոց» սերիալում։
Դպրոցն ավարտելուց հետո, ուսումնասիրել է արվեստ Սոութլենդս քոլեջում։ Նա ուներ մասնագիտություն՝ հագուստի ձևավորում, սակայն ուսումը նրան չտպավորեց։ Որորոշ ժամանակ աշխատել է, որպես սվաղող բանվոր։ Նկարահանվել է «Էմմերդեյլ» սերիալում։ 2009 թվականի նոյեմբերի 9-ին հայտարարել է, որ գնալու է «Էմմերդեյլից», որովհետև պետք է շարժվի առաջ։ Հետո նա սկսել է նկարահանվել կինոյում, մասնավորապես «Հպարտություն» և «Հարրի Բրաուն» ֆիլմերում։
Իր ամենահայտնի դերերից մեկը խաղացել է «Թափթփուկներում», որտեղ նրա կերպարը փոխարինել է Ռոբերտ Շիենի կերապարին։


== Ռուդի Ուեյդ ==
Ռուդի Ուեյդ (en:Rudy Wade), երիտասարդ իրավախախտիչ, որը տառապում է նյութականացված անձնավորության երկատումով (ուստի, փաստորեն Ջոզեֆը խաղում երկու դեր, ոչ թե մեկ)՝ «Թափթփուկները» սերիալի գլխավոր կերպարներից մեկն է։ Ջոզեֆ Գիլգանը տված հարցազրույցում իր կերպարի մասին ասել է, որ նա «անհոգ տղա է»,  «ալմաստ առանց երեսակման» և «մի քիչ սոցիոպատ»։ The Guardian գրախոսության մեջ, նշված է եղել, որ Ռուդին ապահովել է սերիալը «մի քանի ձայլուն պահերով»։


== Հետագա կարիերա ==
2016 թվականին դուրս է եկել «Քարոզիչը» սերիալի առաջին եթերաշրջանը, որը հանդիսանում է Vertigo-ից հայտնի կոմիքսի AMC հեռուստաալիքի հեռուստատեսային ադապտացիան։ Գիլգանը այնտեղ հայտնվել է գլխավոր դերերից մեկում՝ իռլանդական վամպիր Քեսսիդիի դերում։


== Անձնական կյանք ==
Ջոզեֆ Գիլգանը հետաքրքրվում է Իեն Բրաունի ստեղծագործություններով։ Նա ունի բազմաթիվ դաջվածքներ, որոնցից յուրաքանչյուրը, ըստ նրա, կապված է իր կյանքի մի պահի հետ։
2006 թվականին, որոշ ժամանակ հանդիպվում էր «Սա Անգլիան է» ֆիլմի խաղակցուհու՝ Վիքի ՄակՔլյուրի հետ։


== Տեսահոլովակներ ==
2010: «Dead American Writers», Tired Pony-ի կատարմամբ
2014: «Tiny Legs», Then Thickens-ի կատարմամբ


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Ջոզեֆ Գիլգան (անգլ.) Internet Movie Database կայքում
Տալովատայա Բալկա (Կամենսկի շրջան)

Տալովատայա Բալկա (ռուս.՝ Таловатая Балка), ավան Ռուսաստանի Դաշնության Ռոստովի մարզի Կամենսկի շրջանում։ Մտնում է Գլուբոկինսկի գյուղական համայնքի կազմի մեջ։
Հայ հին թարգմանական գրականության ցանկ

Ստորև ներկայացված են այն հեղինակները և նրանց երկերը, ինչպես նաև անանուն աշխատությունները, որոնք թարգմանվել են հայերեն 5-ից 14-րդ դարը ներառյալ։ Թավատառով նշված են այն երկերը, որոնց բնագրերը կորել են և որոնք մեզ են հասել միայն հայերեն թարգմանությամբ։


== Աղբյուրներ ==
Գ. Զարբհանալյան, Մատենադարան Հայկական թարգմանութեանց նախնեաց (դար Դ - ԺԳ), Վենետիկ, 1889։
Լ. Տեր–Պետրոսյան, Հայ հին թարգմանական գրականություն, Ե., 1984։
Քնարիկ Տեր–Դավթյան, Հայկական սրբախոսություն, Երևան, 2011։
Դոմաչի

Դոմաչի (ռուս.՝ Домачи), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դողիգան

Դողիգան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 110 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ձայնեղներ

Ձայնեղներ, բաղաձայն հնչյուններ, որոնց կազմավորմանը, բացի աղմուկից (հիմնական տարր), մասնակցում է նաև ձայնը։ Թոքերից մղվող օդը կոկորդում հանդիպում է լարված ու պիրկ ձայնալարերին և դրանք թրթռացնելով՝ զգալիորեն թուլանում է. այդ իսկ պատճառով ձայնեղների ժամանակ օդի ուժը խուլերի համեմատությամբ թույլ է։
Լեզուներում ձայնեղ բաղաձայնները խուլերի հետ սովորաբար կազմում են հակադրական զույգեր՝ բ-պ, դ-տ և այլն։
Որոշ խուլ բաղաձայններ կարող են չունենալ համապատասխան ձայնեղ անդամը, ինչպես հայերենի հ։ Հայերենի ձայնեղ բաղաձայններն են՝ բ, դ, գ, ձ, շ, վ, զ, ժ, ղ։ Ձայնեղներից պետք է տարբերել ձայնորդները։
Բակալավրի միջազգային դիպլոմ ծրագիր

Բակալավրի Միջազգային Դիպլոմ ծրագիր, International Baccalaureate Diploma Programme (IBDP), երկամյա կրթական ծրագիր է, որն ուղղված է 16–19 տարեկան ուսանողներին ապահովելու, աշխարհի բազում համալսարանների կողմից ընդունելի և միջազգայնորեն որակյալ համարվող կրթություն՝ ընդունվելու բարձրագույն ուսումնական հաստատություն։ Այն մշակվել է 1960-ականների սկզբներին Ժնևում միջազգային մանկավարժների կողմից։ Վեցամյա փորձնական ծրագրի ավարտին, որն ավարտվեց 1975 թվականին ստեղծվեց երկլեզու դիպլոմ։
Ղեկավարվելով Միջազգային Բակալավրիատի (IB) կողմից, Բակալավրի Միջազգային Դիպլոմ ծրագիրը ներկայումս դասավանդվում է անգլերեն, ֆրանսերեն կամ իսպաներեն։
Ֆրեսնո դե լա Ռիբերա

Ֆրեսնո դե լա Ռիբերա (իսպ.՝ Fresno de la Ribera), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Ալֆոս դե Տորո շրջանում։ Նրա տարածքը գրավում է 13,22 կմ², իսկ բնակչությունը կազմում է 395 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 15 կմ հեռավորության վրա։


== Ծանոթագրություններ ==
Պակս դել Պանադես

Պակս դել Պանադես (կատ.՝ Pacs del Penedès), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Ալտ Պենեդես շրջանի կազմի մեջ։ Տարածքը կազմում է 6,27կմ2։ Բնակչությունը 881 մարդ (2010 թվականի տվյալներով)։


== Արտաքին հղումներ ==
պաշտոնական կայք
Datos estadísticos
Información general Archived 2007-11-06 at the Wayback Machine.
Բռնվեց նա, որ կծում էր

«Բռնվեց նա, որ կծում էր» (ռուս.՝ «Попался, который кусался!»), 1983 թվականի նկարված մուլտիպլիկացիոն ֆիլմ, մանկական վառ կինոհեքիաթ՝ ստեղծված ռեժիսոր-մուլտիպլիկատոր Վյաչեսլավ Կոտյոնոչկինի կողմից։ 1981 թվականի «Նա բռնվեց» մուլտֆիլմի շարունակությունն է։


== Սյուժե ==
Կուղբը գնում է իր ընկերոջ՝ Գորշուկի մոտ և հայտնում, որ իրենց ընկեր Մկնիկի հետքով գնում է հայտնի ավազակ Աղվեսը, որը վատ համբավ էր վաստակել անտառում։ Ընկերները որոշում են օգնել ոչինչ չկասկածող Մկնիկին փրկվել։ Վերջինս այդ ժամանակ հանգիստ զբոսնում է անտառում՝ երգելով անհոգ երգեր։
Ընկերները փորձում են կանգնեցնել աղվեսին, բայց երկուսն էլ անհաջողություն են կրում. Կուղբին, որը փորձում է խելքի բերել անպատկառին՝ ասելով, թե լավ չէ փոքրիկներին նեղացնելը, աղվեսը նետում է մեղուների բույնը։ Իսկ Գորշուկին, որը փորձում էր մկնիկին զգուշացնել վտանգի մասին, աղվեսն սպառնում է բռունցքով։
Սակայն ընկերները չեն հանձնվում և աղվեսի հետ պայքարում մի քանի անգամ անհաջողություն կրելուց հետո այնուամենայնիվ հասնում են Մկնիկի մոտ այն պահին, երբ թեյ խմող նապաստակը հասցնում է Մկնիկին զգուշացնել վտանգի մասին։ Մկնիկը, իմանալով, որ իրեն հետևել են և ցանկացել ֆիզիկական ու բարոյական վնաս պատճառել, խիստ զայրանում է ու գոռալով՝ «Բռնվեց նա, որ կծում էր», հարձակվում է աղվեսի վրա ու ծեծում նրան։ Աղվեսը փորձում է դիմադրություն ցույց տալ, սակայն տեսնում է արջին ու ամոթահար փախչում անտառից։
Մկնիկն ու իր ընկերները, գոհ լինելով ընդհարման արդյունքից, երգում են եզրափակիչ հանդիսավոր երգը։


== Ստեղծողներ ==


== DVD ==
2009 թվականի հոկտեմբերի 27-ին մուլտֆիլմը թողարկվել է DVD-ով, որը նախապատրաստել է «Крупный план» ընկերությունը։ Սկավառակում ընդգրկվել են նաև այլ մուլտֆիլմեր՝ «Мишка-задира», «Անտառային պատմություն», «Վազիր, առվակ», «Ամենա, ամենա, ամենա, ամենա», «Անտառային ժամանակագրություն», «Նա բռնվեց», «Заячий хвостик»:

Ձայն — Ռուսերեն Dolby Digital 1.0 Mono
Տարածաշրջանային կոդ — 0 (All)
Պատկեր — Standart 4:3 (1,33:1)
Գույն — PAL
Փաթեթավորում — Կոլեկցիոն հրատարակություն
Տարածող — Крупный План


== Ծանոթագրություններ ==


== Գրականություն ==
Остер Григорий Гирлянда из малышей. — М.: АСТ, 2005. — 56 с. — (Сказки-мультфильмы). — ISBN 5-17-030987-2Բովանդակություն՝ «Կապիկները։ Շղթա երեխաներից» (ռուս.՝ «Гирлянда из малышей»), «Կապիկներն ու կողոպտիչները» (ռուս.՝ «Обезьянки и грабители»), «Նա բռնվեց» (ռուս.՝ «Он попался»), «Բռնվեց նա, որ կծում էր»։


== Արտաքին հղումներ ==
«Բռնվեց նա, որ կծում էր» մուլտֆիլմը Аниматор.ру կայքում
«Բռնվեց նա, որ կծում էր» «Հայրենական կինոյի հանրագիտարան» կայքում
Գրոտաֆերատա

Գրոտաֆերատա (իտալերեն՝ Grottaferrata), քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 19 606 մարդ (2004 թվական), խտությունը կազմում է 962 մարդ/քառ. կմ։ Զբաղեցնում է 18 քառ.կմ տարածք։ Փոստային ինդեքս - 046, հեռախոսային կոդ - (+39) 06։
Սուրբ Նիլոս Ռոսանացին հարգվում է որպես կոմունայի հովանավոր։ Տոնը նշվում է ամեն տարի սեպտեմբերի 26-ին։


== Պատկերասրահ ==

		


== Արտաքին հղումներ ==
Բնակավայրի պաշտոնական կայքը (իտալ.)
http://www.comune.grottaferrata.roma.it


== Ծանոթագրություններ ==
Պոդլուժե (այլ կիրառումներ)

Պոդլուժե, կարող է վերաբերել՝

Պոդլուժե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Պոդլուժե - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Փոքր Մանթաշի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Փոքր Մանթաշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Riva

Riva-ն 1980-ականների վերջերին եղել է փոփ ռոք խումբ, Զադարից, Խորվաթիա, Հարավսլավիա։
1986-ին կազմավորվելուց հետո խումբը մասնակցեցին 1988 թվականին «Zagrebfest»-ին։ Նրանց «Rock Me» երգը հաղթել է 1989 թվականին Շվեյցարիայում կայացած Եվրատեսիլ երգի մրցույթում 137 միավորով։ «Եվրատեսիլ երգի մրցույթ. Պաշտոնական պատմություն>> գրքի հեղինակ Ջոն Քենեդի Օ'Կոնորի կարծիքով` դա անսպասելի հաղթանակ էր։ Խումբը ապացուցեց, որ թերահավատները սխալ են` բերելով Հարավսլավիայի առաջին եւ միակ հաղթանակը։ Մրցույթը կազմակերպվել է Զագրեբում 1990 թվականին։ Խմբի անդամները 1991 թ.


== Կազմ ==
Էմիլիա Կոկիչ (վոկալ)
Դալիբոր Մուսապ (ստեղնաշար, վոկալ, հիմնադիր եւ առաջնորդ)
Նենադ Նակիիչ ( բաս, վոկալ)
Զվոնիմիր Զրիլիչ ( կիթառ, վոկալ)
Բաշկո Չոլիչ (հարվածային գործիքներ)
Ալեքսանդրա Կալաֆատովիչ (ստեղնաշար)


== Ծանոթագրություններ ==


== Արտաքին հղումներ ==
Դալիբոր Մուսափի պաշտոնական կայքը (RIVA- ի խմբի հիմնադիր եւ ղեկավար)
Էմիլիա Կոկիչի պաշտոնական կայքը
Ենգիջա (Կարսի նահանգ)

Անվան այլ կիրառումների համար տե՛ս՝ Ենգիջա (այլ կիրառումներ)Ենգիջա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Բելվյու

Անվան այլ կիրառումների համար տե՛ս՝ Լինքոլն (այլ կիրառումներ)Բելվյու (անգլ.՝ Bellevue), քաղաք, որը գտնվում է Ամերիկայի Միացյալ Նահանգների, Նեբրասկա նահանգի, Սարպի շրջանում։ 2010 թվականի տվյալներին համաձայն քաղաքը ունի 50․137 բնակիչ։ Անվանումը առաջացել է ֆրանսերեն բառերից և նշանակում է «հիանալի տեսարան»։  Բելվյուն հիմնադրվել է 1830 թվականին և համարվում է նահանգի առաջին քաղաքամայրը։


== Աշխարհագրություն ==
Ըստ ԱՄՆ հաշվառման Բյուրոյի կողմից տրամադրված տվյալների, Բելվյու քաղաքը զբաղեցնում է 34․7 քառակուսի կիլոմետր տարածք, որոնցից 34․4 քառակուսի կիլոմետրը ցամաք է, իսկ 0․3 քառակուսի կիլոմետրը ջուր։ Բնակավայրը գտնվում է Օմահա քաղաքից 12 կիլոմետր հեռավորության վրա՝ Միսսուրի գետի ափին։
Բելվյու քաղաքը գտնվում է ծովի մակարդակից 315 մետր բարձրության վրա։


== Բնակչություն ==
2000 թվականի մարդահամարին համաձայն Բելվյու քաղաքում բնակվում է 44․382 մարդ, 11․940 ընտանիք, 16․937 տնային տնտեսություն և 17․439 բնակելի տուն։ Բնակչության միջին խտությունը կազմում է 1292 մարդ  մեկ կիլոմետր քառակուսու հարաբերակցությամբ։


== Ծանոթագրություններ ==


== Արտաքին հղումներ ==
Բելվյու քաղաքի պաշտոնական կայք
Բելվյուի հանրային դպրոց
Բելվյուի ոստիկանական բաժանմումք
Bellevue Chamber of Commerce
Sarpy County Chamber of Commerce
Բելվյուի բժշկական կենտրոն
Բելվյուի համալսարան
Աստերոիդների ցանկ (267201-267300)

Աստերոիդների ցանկ (267101-267200)  • Աստերոիդների ցանկ  • Աստերոիդների ցանկ (267301-267400)
 Աստերոիդների ցանկ (267101-267200)  • Աստերոիդների ցանկ  • Աստերոիդների ցանկ (267301-267400)
Բորիսովկա (գյուղ, Սմոլենսկի շրջան)

Անվան այլ կիրառումների համար տե՛ս՝ ԲորիսովկաԲորիսովկա (ռուս.՝ Борисовка), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարսիյի լը Այե

Մարսիյի լը Այե (ֆր.՝ Marcilly-le-Hayer), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 667 մարդ, բնակչության խտությունը` 19.42 մարդ/կմ²։ Բնակավայրը զբաղեցնում է 34.34 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 386 աշխատունակ (15-64 տարեկան)  բնակիչ, որոնցից ակտիվ էին 278-ը, իսկ ոչ ակտիվները` 108։ Ակտիվության ցուցանիշը կազմում է 72,0 %։ 278 աշխատունակ մարդկանցից աշխատել է 231 անձ (133 տղամարդ և 98 կին)։ Գործազուրկ են եղել 47 անձ (16 տղամարդ և 31 կին)։ 108 անաշխատունակներից 19-ը եղել են աշակերտներ կամ ուսանողներ, 48-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կենտավրոս (այլ կիրառումներ)

Կենտավրոս — դիցական մարդաձիերի ռասսա։
Կենտավրոսներ — աստերոիդների խումբ Յուպիտերի և Նեպտունի միջև։
Կենտավրոս — համաստեղություն։
Բ1 «Կենտավրոս» — իտալական ծանր զրահամեքենա։
«Կենտավրոս» — ամերիկյան կրող հրթիռի արագացուցիչ։
Գինդայեր (Գենջի գավառ)

Անվան այլ կիրառումների համար տե՛ս՝ Գինդայեր (այլ կիրառումներ)Գինդայեր, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 40 կմ հարավ-արևմուտք։
Տարածքը լեռնային էր և անտառազուրկ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Օփաչխափու

Օփաչխափու (վրաց.՝ ოფაჩხაფუ), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում:


== Աշխարհագրություն ==
Աշխարհագրորեն Օփաչխափու գյուղը տեղակայված է Կովկասյան տարածաշրջանում՝ արևմտյան Վրաստանում: Գտնվում է ծովի մակարդակից 100 մետր բարձրության վրա:
Օիրեմեը շրջկենտրոն Զուգդիդ քաղաքի հետ միացված է ավտոխճուղով: Զուգդիդի և Օիրեմեի հեռավորությունը կազմում է 4 կմ:


== Բնակչություն ==
Ըստ 2014 թվականի մարդահամարի տվյալների՝ Օիրեմեի բնակչությունը կազմում է 81 մարդ: Գյուղի բնակչության ճնշող մեծամասնությունը վրացիներն են: Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ:


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Ռուբեն Կուբելյան

Ռուբեն Կուբելյան (օգոստոսի 14, 1933(1933-08-14), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 28, 2014(2014-10-28), Երևան, Հայաստան), հայ օպերային երգիչ, տենոր։


== Կենսագրություն ==
Սովորել է Երևանի Սպենդիարյանի անվան երաժշտական դպրոցի ջութակի բաժնում, ապա՝ Երևանի Կոմիտասի անվան պետական կոնսերվատորիայի վոկալի ֆակուլտետում՝ Տ. Շահնազարյանի դասարանում, աշակերտել է նաև օպերային երգիչ Պավել Լիսիցյանին։ Եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մենակատար։ Եղել է ՀԽՍՀ թատերական գործիչների միության անդամ։ Դարձել է Հայաստանի երիտասարդ մեներգիչների 5-րդ փառատոնի դափնեկիր և արժանացել ոսկե մեդալի։ ՀՀ վաստակավոր արտիստուհի, օպերային երգչուհի Մարիա Չմշկյանի որդին է։


== Օպերային ներկայացումներ ==
Հանդես է եկել շուրջ 50 օպերային ներկայացումներում՝

Չայկովսկու «Իոլանտա», «Պիկովայա դամա», «Եվգենի Օնեգին»
Վերդիի «Տրավիատա», «Օթելլո»
Ջակոմո Պուչինիի «Չիո Չիո-Սան», Բելինիի «Նորմա»
Գաետանո Դոնիցետիի «Լուչիա դի Լամերմուր»
Բիզեի «Կարմեն»
Ռիմսկի-Կորսակովի «Ոսկե աքաղաղ», «Թագավորի հարսնացուն»
Արմեն Տիգրանյանի «Դավիթ Բեկ», «Անուշ»
Ալեքսանդր Սպենդիարյանի «Ալմաստ»
Ա. Խոլմինովի «Լավատեսական ողբերգություն»
Գևորգ Արմենյանի «Փլուզում»
Բաբաևի «Արծվաբերդ»
Տիգրան Չուխաջյանի «Արշակ Երկրորդ»
Էդգար Հովհաննիսյանի «Սասունցի Դավիթ», «Ճանապարհ դեպի Էրզրում»
Ստեփան Ջրբաշյանի «Գիքոր»
Գրիգոր Հախինյանի «Լեգենդի մարդը»
Ավետ Տերտերյանի «Կրակե օղակ»


== Արտաքին հղումներ ==
Ռուբեն Կուբելյանի կենսագրությունը AV Production կայքում


== Ծանոթագրություններ ==
Տորամա

Տորամա, (ռուս.՝ То́рама), երաժշտական խումբ Մորդովիայի Սարանսկ քաղաքից, որը ներկայանում է մորդվական ազգային երգերով և երաժշտությամբ հատկապես էրզիական, մոկշական, շոկշական և կարատայական։


== Պատմություն ==
Ստեղծվել է 1990 թվականին ԽՍՀՄ-ում մորդվական լեզվի և ավանդույթների 4 հետազոտողների կողմից։ Տորաման ի սկզբանե 9 տղամարդկանցից բաղկացած երգչախումբ էր։ Ի վերջո, խմբի հիմնադիրն է դարձել հետազոտող և կինովավերագրող Վլադիմիր Ռոմաշկինը։ Ցանկանալով հաղորդակցվել ռուս և էրզիացի հանդիսատեսի հետ՝ նա էքստենսիվ ծանոթացում էր մորդվական ժողովուրդների յուրաքանչյուր երգի և պարի, ավանդույթների և ծեսերի հետ, որոնք դառնում էին յուրաքանչյուր ներկայացման բաղկացուցիչ մաս։
Համույթը վայելում էր ժողովրդականությունը ինչպես տեղական (ստանալով հանրապետության պետական մրցանակ), այնպես էլ Մոսկվայի մակարդակով (1994 թվականին ստանալով «Ոսկե մեդալը» և «Գլխավոր մրցանակը» համառուսաստանյան «Ռուսաստանի ձայնը» ավանդական երաժշտական մրցույթում), ինչպես նաև Ֆինլանդանիայում, Էստոնիայում և այլուր տեղ ունեցած ֆինն-ուգրական մշակույթային իրադարձություններում։
Խումբը մասնակցել է ավանդական երաժշտության և ջազ + ավանդական երաժշտական փառատոններին Էստոնիայում, Լատվիայում, Լեհաստանում, Շվեդիայում և Մեծ Բրիտանիայում։
Մի քանի տարի անց նրանց երգացանկը զարգացավ, գործիքների ավելի հարուստ մաս ներառելով, ինչը հնարավոր դարձեց վերացած մորդվական երաժշտական գործիքների վերականգնումը, որոնցից է գարզի ջութակը։ 2002 թվականին գործիքային կոմպոզիցիաները դարձան յուրաքանչյուր ներկայացման կարևոր մաս և վերաճեցին խմբի գործունեության առանձին ուղղության։
2002 թվականին մահացավ Վլադիմիր Ռոմաշկինը։ Նրա հիշատակին Պոդլեսնայա Տավլա գյուղում բացվեց հուշահամալիր։
2007 թվականին Մոսկվայում թողարկվեց Pilot Animation Studio-ի «Kuigorozh» (մորդվական հեքիաթի հիման վրա) նոր անիմացիոն կինոնկարը՝ օգտագործելով էրզիական և մոկշական բանահյուսության վերաբերյալ խմբի ծավալուն խորհրդատվությունները և խմբի երաժշտությունը՝ որպես սաունդթրեք։


== Սկավառակագրություն ==
1996 Տորամա - Mordvin Songs - Էրզիական ավանդական երգեր (ձայնագրվել և թողարկվել են Ֆինլանդիայում)
2000 - Տորամա - Taga Eriaza Shkai! (Էրզյաներեն, Էստոնիայում ձայնագրված և թողարկված Eesti erza-moksha söprade selts-ի (Էստոնիայի Էրզիա-Մոկշա բարեկամության ասոցիացիա) կողմից)
2001 ՄեՆաիսետ և Տոմարա - Mastorava (էրզյաներեն և ֆիններեն ալբոմ ֆինլանդական ՄեՆաիսեթ կանանց երգչախմբի հետ)
2002 Տոմարա - Godspeed
2018 Catch Up the Time


== Մշակութային ներդրում ==


=== Պոլիֆոնիկ երգեցողություն ===
Ֆինն-ուգրական երգեցողության ավանդույթը առավել հաճախ նկարագրվում է որպես երկբևեռ՝ զարգացած 2 ձայնային գծերով։ Տորամա երաժիշտները պնդում էին յուրաքանչյուր անդամի համար մելոդիկ գծի զարգացումը, քանի որ 2 մեղեդային գծերը, կարծում էին, որ իրական ավանդույթի պարզեցում են։


=== Գործիքային կատարումը ===
Մինչ երգչախմբային երգեցողությունը լայնորեն ներկայացված է մորդվաների գյուղերում և Սարանսկում, կենդանի գործիքային անսամբլային կատարումը գործնականում ոչնչացվել է այն աստիճանի, որ Տոմարան սկսեց իր վերակառուցման աշխատանքները և գործիքները նորից զարգացրեց։


== Ծանոթագրություններ ==


== Արտաքին հղում ==
Տորամայի պաշտոնական կայք (in Russian)
Ստեփան Թումանյան

Ստեփան Լևոնի Թումանյան (մարտի 26, 1921(1921-03-26), Բերդ, Ղազախի գավառ, Ադրբեջանական ԽՍՀ - 1984, Երևան, Հայկական ԽՍՀ, ԽՍՀՄ), խորհրդային կուսակցական և պետական աշխատող։ Սոցիալիստական աշխատանքի հերոս (1971), ՀԽՍՀ վաստակավոր ինժեներ (1965)։ 
Ավարտել է Երևանի Կ. Մարքսի անվան պոլիտեխնիկական ինստիտուտը (1943)։ Եղել է Երևանի Ս. Կիրովի անվան քիմկոմբինատի տնօրեն (1954-1957, 1961-1971), ՀԽՍՀ Ժողտնտխորհի նախագահի առաջին տեղակալ (1957-1959), ՀԿԿ Կենտկոմի քարտուղար և բյուրոյի անդամ (1959-1961), ՀԽՍՀ Պետպլանի նախագահի առաջին տեղակալ (1971-1973), ՀԽՍՀ Մինիստրների խորհրդի նախագահի տեղակալ, ՀԽՍՀ Պետպլանի նախագահ։ 1977 թվականից ԽՍՀՄ Պետպլանի նախագահի տեղակալ։ Ընտրվել է ՀԽՍՀ 4-9 գումարումների Գերագույն խորհրդի դեպուտատ։ ՀԽՍՀ պետական մրցանակի դափնեկիր (1972)։ Պարգևատրվել է Լենինի շքանշանով (1966)։
Սան Սալվատորե Տելեզինո

Սան Սալվատորե Տելեզինո (իտալերեն՝ San Salvatore Telesino), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3695 մարդ, բնակչության խտությունը կազմում է 205 մարդ/կմ²։ Զբաղեցնում է 18,15 կմ² մակերես տարածք։ Փոստային ինդեքս՝ 82035, հեռախոսային կոդ՝ 0824։


== Ժողովրդագրություն ==
Բնակչության աճը


== Ծանոթագրություններ ==
ՎՈՒԱՄ

Ժողովրդավարության և տնտեսական զարգացման կազմակերպություն (ՎՈՒԱՄ), հանդիսանում է տարածաշրջանային կազմակերպություն, որը ստեղծվել է 1997 թվականին (կազմակերպության խարտիան ստորագրվել է 2001 թ., կանոնադրությունը - 2006 թ.): Անդամ երկրներն են՝ Վրաստան, Ուկրաինա, Ադրբեջան և Մոլդովա (1999-2005թթ. կազմակերպության անդամ էր նաև Ուզբեկստանը)։ Կազմակերպության անունը ձևավորվել է նրա մեջ ընդգրկված երկրների անունների առաջին տառերից։ Նախքան Ուզբեկստանի դուրս գալը կազմակերպությունը կոչվում էր ՎՈՒՈՒԱՄ։


== Նախապատմություն ==
1990-ականների կեսերին  ԱՊՀ հետագա զարգացման համար նշվում էր երկու տարբերակ։ Առաջինը համագործակցության շրջանակներում, ինտեգրումը փրկելու շարունակությունն է, որն ներառում է բազմաթիվ փաստաթղթերի ընդունումը , միշտ չէ, որ իրավաբանորեն պարտավորեցնող արձանագրական և պաշտոնական հանդիպումներ։ Երկրորդը՝ գործնական ենթաշրջանային համագործակցության տնտեսական եւ / կամ ռազմա-քաղաքական ոլորտում մասնակցությամբ խմբերի զարգացումն է, որոնք, իրոք, ունեն ընդհանուր շահեր և փորձում են խորացնել ինտեգրումը։
ՎՈՒԱՄ-ը հայտարարվել է որպես ասոցիացիա։ Նրա բնորոշ առանձնահատկությունը եվրոպական և միջազգային կառույցների նկատմամբ ուղղվածությունն էր։ Միության նախաձեռնողները հանդես եկան ԱՊՀ շրջանակներից դուրս։ Միևնույն ժամանակ, կարծիք էին հայտնում, որ միության անմիջական նպատակը անդամ երկրների տնտեսական կախվածության թուլացումն էր Ռուսաստանից, հատկապես էներգետիկայի ոլորտում և էներգետիկ տարանցիկ ճանապարհի զարգացումը Ասիայի (Կասպիական) - Կովկաս - Եվրոպա `շրջանցելով Ռուսաստանը։


== Պատմություն ==
ՎՈՒԱՄ-ի շրջանակներում Վրաստանի, Ուկրաինայի, Ադրբեջանի եւ Մոլդովայի համագործակցությունը նախաձեռնվել է 1997 թ. հոկտեմբերի 10-ին Ստրասբուրգում Եվրոպայի Խորհրդի գագաթնաժողովի անդամ երկրների նախագահների հանդիպման ժամանակ։ Միևնույն ժամանակ, պաշտոնական հաղորդագրություն է տարածվել ՎՈՒԱՄ դաշինքի ճանաչման վերաբերյալ `«խորհրդատվական ֆորում» կարգավիճակով[: 1999 թ. ապրիլին համաժողովին միացավ Ուզբեկստանը։ Այս իրադարձությունը հայտարարվեց Վաշինգտոնում կայացած ՆԱՏՕ-ի հոբելյանական տարեդարձի ժամանակ, որի ժամանակ ՎՈՒՈՒԱՄ-ի պետությունների ղեկավարները  ընդունեցին Վաշինգտոնի հռչակագիրը, որի նպատակն էր եվրոպական և եվրատլանտյան կառույցների ինտեգրումը։ 2000 թ. սեպտեմբերին ՄԱԿ-ում Հազարամյակի գագաթաժողովի ժամանակ ընդունվեց հուշագիր, որը կարգավորում է ՎՈՒԱՄ-ի ստեղծման եւ գործունեության նպատակները։ 2001 թ. հուլիսի 6-ից 7-ը Ուկրաինայի Յալթա քաղաքում տեղի ունեցավ ՎՈՒՈՒԱՄ-ի գագաթաժողովը, որի ժամանակ մասնակից պետությունների ղեկավարները ստորագրեցին կանոնադրություն։ Արդյունքում խորհրդատվական ֆորումը ստացավ միջազգային տարածաշրջանային կազմակերպության կարգավիճակ։ Խարտիան թվարկեց ոչ միայն ՎՈՒՈՒԱՄ-ի նպատակները, այլև կազմակերպչական կառույցները։


== Ծանոթագրություններ ==


== Աղբյուրներ ==
ՎՈՒԱՄ
Л. М. Григорьев, М. Р. Салихов «ГУАМ — пятнадцать лет спустя» Archived 2013-10-25 at the Wayback Machine. // Институт Энергетики и Финансов, 2007
Ռուդաևո (գյուղ, Լիխոսլավլսկի շրջան)

Անվան այլ կիրառումների համար տե՛ս՝ Ռուդաևո (այլ կիրառումներ)Ռուդաևո (ռուս.՝ Рудаево), գյուղ Ռուսաստանի Տվերի մարզի Լիխոսլավլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արկադի Աղաջանյան

Արկադի Աղաջանյան (4 օգոստոսի, 1960, Ստեփանակերտ - 22 օգոստոսի, 1992, Դրմբոն, Մարտակերտի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Արկադի Աղաջանյանը ծնվել է 1972 թ. օգոստոսի 4-ին Ստեփանակերտ քաղաքում։ Ավարտել է թիվ 9 միջնակարգ դպրոցը, այնուհետև սովորել է Մարտունի քաղաքի պրոֆտեխուսումնարանում։ 1990 թ. մասնակցել է աղետի գոտու շինարարական-վերականգնողական աշխատանքներին, զորակոչվել բանակ, մի քանի ամիս ծառայելուց հետո տեղափոխվել Երևան ու զինվորագրվել Ջիվան Աբրահամյանի հրամանատարությամբ գործող «Երկրապահ» կամավորականների ջոկատին, մասնակցել Շահումյանի շրջանի գյուղերի պաշտպանությանը։ 1992 թ. մասնակցել է Ասկերանի, Մարտակերտի շրջանների գյուղերի համար մղված մարտերին, Շուշիի ու Լաչինի ազատագրմանը։ 1992 թ. օգոստոսից ծառայել է ԼՂՀ զինվորական դատախազությունում։ Զոհվել է 1992 թ. օգոստոսի 22-ին՝ Մարտակերտի շրջանի Դրմբոն գյուղի պաշտպանության ժամանակ։ Հետմահու պարգևատրվել է ՀՀ Արիության մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Ռիվերսայդ շրջան (Կալիֆոռնիա)

Ռիվերսայդ շրջան (անգլ.՝ Riverside County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 18669 կմ² է, բնակչությունը՝ 2189641 մարդ (2010 թ. տվյալներով)։ Շրջկենտրոնն է Ռիվերսայդ բնակավայրը։ Կազմավորվել է 1893 թ.։
Կարապետ Բաղիշեցի

Կարապետ արքեպիսկոպոս Բաղիշեցի (1475, Բաղեշ, Բիթլիսի էմիրաթ - մոտ 1520, անհայտ), հայ տաղասաց, գրիչ, կազմարար, մանրանկարիչ, Մշո Առաքելոց վանքի վանահայր։


== Կենսագրություն ==
Կարապետ Բաղիշեցին ծնվել է մոտ 1475 թվականին Բաղեշում։ Նրա հայրն է՝ Ստեփանը, մայրը՝ Ալամշահը։ Ուսում ստանալու համար գնացել Մշո Առաքելոց վանք, որտեղ ձեռնադրվել է նախ աբեղա, ապա վարդապետ։ Վանքի առաջնորդ Թադեոս արքեպիսկոպոսը որդեգրել է նրան և դեռ իր կենդանության ժամանակ նրան արքեպիսկոպոս և վանքի առաջնորդ է ձեռնադրել տվել։ Եղել է՝ Կազմարար, գրիչ և մանրանկարիչ։ Արտագրել է՝ «Սաղմոս»-ը, «Մաշտոց»-ը և «Հայսմավուրք»-ը։ Առավել նշանավոր է եղել որպես տաղասաց։ Նրան երբեմն շփոթել են նույնանուն այլ անձնավորությունների հետ։ Մահացել է հավանաբար 1550 թվականին։


== Տաղեր ==
Կարապետ Բաղիշեցու կենսագրությունը և իր տաղերի հավաքածուն կազմել է Ներսես Ակինյանը, որոնցից նշանավոր են՝․

«Տաղ արարածոց» - Նոյի երեք որդիների, ազգերի և աշխարհների մասին 85 երկտող ոտանավոր։ Գրվել է 1540 թվականին։ Տաղը սկսվում է այսպես՝ «Եկա՛յք, Ադամայ որդիք, արարածք ամէն միաբան»։ Եվրոպայի և Հայաստանի աշխարհագրության վերաբերյալ հետաքրքիր տեղեկություններ է պարունակում։
«Ողբ ի վերայ արշաւանաց Շահ Իսմայէլի» - Մշո Եղրդուտ վանքում 1513 թվականին օրինակած «Սաղմոս»-ի հիշատակարանն է։ Պահպանվել Է ինքնագիրը (միակ օրինակը), գտնվում Է Մադրիդում։ «Ողբ»-ի նյութը պարսից շահ Իսմայելի պատերազմներն են Հայաստանում քրդական ցեղերի դեմ։ Նկարագրված են Բաղեշի բերդի գրավումը 1511-1512 թվականների ձմռանը և հայերի տառապանքներն այդ պատերազմում։ Ողբն արժեքավոր է առավելապես պատմական առումով։
«Տաղ վասն վարդին» -


== Ծանոթագրություններ ==